sagorsarker/bangla-wikipedia huggingface dataset:
ডাল্টনের সূত্র

ডাল্টনের সূত্র (ডাল্টনের আংশিক চাপ সূত্র নামেও পরিচিত) রসায়ন ও পদার্থবিজ্ঞানের একটি গুরুত্বপূর্ণ সূত্র। এ সূত্রের বিবৃতি হল, "পারস্পরিক বিক্রিয়াহীন একাধিক গ্যাস মিশ্রণ কর্তৃক প্রযুক্ত মোট চাপ এবং ঐ প্রতিটি গ্যাস কর্তৃক প্রযুক্ত আংশিক চাপের যোগফল পরস্পর সমান।" এই পরীক্ষামূলক সূত্রটি জন ডাল্টন ১৮০৭ সালে পর্যবেক্ষণ করেন এবং এটি আদর্শ গ্যাস সূত্রের সাথে সম্পর্কযুক্ত।
গাণিতিকভাবে, রাসায়নিক বিক্রিয়া করে না এমন গ্যাস কর্তৃক প্রযুক্ত চাপ:
যেখানে "p", "p", ..., "p" প্রতিটি উপদানের আংশিক চাপকে প্রতিনিধিত্ব করে।
যেখানে "y" হল "n" সংখ্যক উপাদানের মিশ্রণে "i"তম উপাদানের মোল ভগ্নাংশ।
ডাল্টনের আংশিক চাপ সূত্রটি হলো– “কোনো নির্দিষ্ট তাপমাত্রায় পরস্পর বিক্রিয়াহীন কোনো গ্যাস মিশ্রণের মোট চাপ ঐ মিশ্রণে উপস্থিত প্রতিটি উপাদান গ্যাসসমূহের আংশিক চাপের সমষ্টির সমান”।
মনে করি, স্থির তাপমাত্রায় V আয়তনের একটি আবদ্ধ পাত্রে একটি গ্যাস মিশ্রণে n সংখ্যক উপাদান গ্যাস রাসায়নিকভাবে বিক্রিয়াহীন অবস্থায় মিশ্রিত আছে। গ্যাস মিশ্রণের মোট চাপ, P এবং উপাদান গ্যাসসমূহের আংশিক চাপ যথাক্রমে P1, P1, P1 ... Pn। তাহলে, ডাল্টনের আংশিক চাপ সূত্রানুসারে,
P=P1+P2+P3+...+Pn
যেকোনো গ্যাসীয় উপাদানের আয়তন-ভিত্তিক ঘনমাত্রা নির্ধারণের সম্পর্ক
যেখানে "c" হল "i"তম উপাদানের ঘনমাত্রা।
ডাল্টনের সূত্র বাস্তব গ্যাস কর্তৃক সঠিকভাবে অনুসৃত হয় না, চাপবৃদ্ধির সাথে সাথে বিচ্যূতি ঘটে। এ অবস্থায় অণুগুলো যে আয়তন দখল করে, তা তাদের মধ্যকার মুক্ত স্থানের তুলনায় নগণ্য হয় না। এছাড়াও আন্তআণবিক বল দ্বারা যুক্ত অণুগুলোর মধ্যকার গড় দূরত্ব বেড়ে গিয়ে তাদের দ্বারা প্রযুক্ত চাপের পরিবর্তন করে ফেলে; যা আদর্শ গ্যাস তত্ত্বের পরিপন্থী।
মাহিরা খান

মাহিরা খান (জন্ম: ২১ ডিসেম্বর ১৯৮৪) একজন পাকিস্তানি অভিনেত্রী এবং সাবেক ভিজে।<ref name="tribune/27oct2010"></ref> তিনি পাকিস্তানের অন্যতম জনপ্রিয়<ref name="dawn/4dec2015"></ref><ref name="bbcurdu/27dec2016"></ref><ref name="zeenews/15sept2014"></ref> এবং সর্বোচ্চ পারিশ্রমিক প্রাপ্ত অভিনেত্রী।<ref name="india.com/12dec2016"></ref> তিনি অনেকগুলো পুরস্কার অর্জন করেছেন।<ref name="indianexpress/26september2014"></ref> শাহরুখ খানের সাথে রইস সিনেমায় অভিনয়ের পর তিনি বিশ্বব্যাপী পরিচিত লাভ করেন। 
মাহিরা উর্দুভাষী পাঠান পরিবারে জন্মগ্রহণ করেন। তার পিতার নাম হাফিজ খান যিনি ব্রিটিশ সাম্রাজ্যের দিল্লীতে জন্মগ্রহণ করেন এবং দেশ বিভাগের প্রাক্কালে পাকিস্তানে চলে যান।
মাহিরার ছোট ভাইয়ের নাম হাসান খান যিনি পেশায় একজন সাংবাদিক। ষোলো বছর বয়সে খান করাচির ফাউন্ডেশন পাবলিক স্কুল থেকে ও লেভেল সম্পন্ন করেন।
খান ২০০৬ সালে ভিজে হিসেবে ক্যারিয়ার শুরু করেন। তিনি এমটিভি পাকিস্তানে মোস্ট ওয়ান্টেড নামে একটি লাউভ শো সম্প্রচার হতো সপ্তাহে তিনদিন। ২০০৮ সালে তিনি আগ টিভিতে "উইকেন্ড উইথ মাহিরা" নামক আপাতবাস্তব টেলিভিশন অনুষ্ঠানের উপস্থাপনা করতেন।
২০১০ সালে মাহিরা ১০ম লাক্স স্টাইল পুরস্কারের উপস্থাপনা করেন। ২০১৩ সালে ১ম হাম পুরস্কারের উপস্থাপনা করেন। ২০১৫ সালের সেপ্টেম্বরে তিনি ফাওয়াদ খান এর সাথে ১৪তম লাক্স স্টাইল পুরস্কারের উপস্থাপনা করেন।
সোনু সুদ

সোনু সুদ একজন ভারতীয় অভিনেতা, মডেল এবং প্রযোজক যিনি হিন্দী, তেলুগু এবন তামিল চলচ্চিত্রে অভিনয় করেন। তিনি অল্প কিছু কন্নড় ও পাঞ্জাবী ছবিতেও অভিনয় করেছেন। এছাড়াও তিনি সমাজসেবা কাজের সঙ্গে যুক্ত আছেন। কোভিড -১৯ এর সময়কালে অনেক মানুষের উপকার করেছেন। তিনি একমাত্র অভিনেতা যে কিনা নিজের সম্পত্তি বন্ধক করেছিলেন গরীব মানুষদের উপকার করার জন্য।
১৯৯৯ সালে সুদ তামিল ভাষার চলচ্চিত্র "কাল্লাঝাগার" এবং "নেঞ্জিনিলে" অভিনয় করেন। এরপরে তিনি তেলুগু চলচ্চিত্র "হ্যান্ডস আপে" ২০০০ সালে অভিনয় করেন। ২০০১ সালে তিনি "মাজুনু" তে অভিনয় করেন।
২০০২ সালে "শাহেদ এ আজমে" অভিনয়ের মাধ্যমে হিন্দী চলচ্চিত্রে অভিনয় শুরু করেন। ২০০৪ সালে মনি রত্নমের "যুবা" এবং ২০০৫ সালে "আশিক বানায়া আপনে"তে অভিনয় করেন।
রাস্তাপপুলাস

রবার্তো রাস্তাপপুলাস বেলজীয় কার্টুনিস্ট হার্জের আঁকা দুঃসাহসী টিন‌টিন সিরিজের একটি কাল্পনিক চরিত্র। সে অপরাধীদের হোতা এবং বহু ছদ্মপরিচয়ে সে তার অপরাধমূলক কাজ চালিয়ে যায়।
"রাস্তাপপুলাস" নামটি উদ্ভাবন করেছিলেন হার্জের এক বন্ধু। হার্জ নামটি শুনে মজা পান এবং এটি ব্যবহার করার সিদ্ধান্ত নেন। তিনি রাস্তাপপুলাসকে চিত্রিত করলেন একছন ইতালীয় হিসেবে, যার ডাকনাম গ্রীক, কিন্তু চরিত্রটি ইহুদিবিদ্বেষীরা ইহুদীদের যেরকম মনে করে তার সাথে মিলে যায়। তবে হার্জ নিশ্চিত ছিলেন যে রাস্তাপপুলাস চরিত্রটি ইহুদি নয়।
মাইকেল ফার মতপ্রকাশ করেছেন যে, টিনটিন ও রাস্তাপপুলাসের মধ্যে যে সম্পর্ক তা শার্লক হোমস ও প্রফেসর মরিয়ার্টির দ্বন্দের অনুরূপ। তিনি আরও বলেন যে, রাস্তাপপুলাস সেই ব্যক্তি যাকে "ভয় করতে হয়, কারণ একদিন হয়তো সে বিজয়ী হতে পারে।"
সাকিনা বেগম

সাকিনা বেগম কলকাতার বিখ্যাত শ্রমিক নেত্রী ও অবিভক্ত বঙ্গের প্রথম মহিলা আইনজীবী।
সাকিনা বেগমের মূল নাম সাকিনা ফারুক সুলতানা মোয়াজ্জেদা। তার জন্ম সম্ভবত পারস্য দেশে। পিতা ছিলেন বিপ্লবী। ১৯০৫ সালে সেদেশে গণতান্ত্রিক বিপ্লব ব্যর্থ হলে মৃত্যুদন্ড এড়াতে কলকাতায় আশ্রয় নেন ও গোপনে হাবুল -এ -মতিন নামে উর্দু সাপ্তাহিক প্রকাশ করে পারস্যদেশে পাঠাতেন। সাকিনার বড় হয়ে ওঠা কলকাতা শহরে। উচ্চপদস্থ রাজকর্মচারী মি: মজিদে'র (I.C.S) সাথে বিবাহ হয়। তার একটি কন্যাসন্তান হয়। মনোমালিন্যের কারণে স্বামীর সাথে সম্পর্ক ছেদ করেন সাকিনা ও পিতৃগৃহে আইন পড়া শুরু করেন। তিনিই ছিলেন অবিভক্ত বাংলার প্রথম মহিলা আইনজীবী। ইন্দো- পার্শিয়ান পরিবারে মেয়ে হয়েও তিনি মনেপ্রাণে বাঙালী হয়ে উঠেছিলেন। মুসলিম মহিলাদের শিক্ষার দাবীতে 'সওগাত' পত্রিকায় বাংলায় প্রবন্ধ লেখেন তিনি।
১৯৪০ সালের মার্চ মাসে কলকাতা পৌরসংস্থার মুসলিম মহিলা সংরক্ষিত আসনে কমিউনিস্ট সমর্থিত নির্দল প্রার্থী হন ও জয়লাভ করেন সাকিনা। এসময় তিনি কলকাতার কয়েক হাজার ধাঙ্গড়, মেথর, জমাদারদের অবর্ণনীয় দুরবস্থা প্রত্যক্ষ করেন, তাদের সংগঠিত করা শুরু করেন। পৌর কর্তৃপক্ষ তাদের বেতন অস্বাভাবিক কম দিত। ১৯৪০ সালের ২৬ মার্চ থেকে ২ এপ্রিল, আঠোরো হাজার ধাঙড় শ্রমিক ধর্মঘটে সামিল হয় সাকিনা বেগমের নেতৃত্বে। কর্পোরেশনের অল্ডারম্যান সুভাষচন্দ্র বসু আলোচনার দায়িত্ব নিলেও অবস্থার কোনো উন্নতি হয়নি কারণ তাদের বেতন, সামাজিক সম্মান ও জীবনযাত্রার মানের দিকে পৌর কর্তৃপক্ষ কোনো নজর দেননি। ৩রা এপ্রিল স্বামী সহজানন্দ সরস্বতীর চেষ্টায় তাদের দাবী মানা হলে এই ধর্মঘট উঠে যায়। এই ঘটনার পর থেকেই সাকিনা বেগম অত্যন্ত জনপ্রিয় শ্রমিক নেত্রী হিসেবে প্রতিষ্ঠা পান। ধাঙ্গড় শ্রমিক ইউনিয়নের সভানেত্রী ছিলেন। অন্যান্য নেতারা হলেন বঙ্কিম মুখার্জী, শিবনাথ বন্দ্যোপাধ্যায়, বীরেন রায় প্রমুখ। তার অভিজাত বংশমর্যাদা ও রক্ষনশীলতার বিরুদ্ধে দাঁড়িয়ে তিনি হয়ে ওঠেন শ্রমিকদের 'মাতাজী'। তার বাড়িতেই গড়ে ওঠে ধাঙড় শ্রমিক ইউনিয়ন অফিস। ১৯৪২ এর ২৬ আগস্ট শ্রমিকরা আবার ধর্মঘট করে পৌর কর্মকর্তাদের চুক্তি ও প্রতিশ্রুতি ভঙ্গের অভিযোগে। ২৭ আগস্ট গ্রেপ্তার হন সাকিনা বেগম ও ১০০ জন শ্রমিক। আন্দোলন দমনে পুলিশ ধরপাকড় সহ লাঠি, গুলি চালায়। মুসলিম লীগ নেতা, মেয়র এ.আর সিদ্দিকি সাকিনা বেগমকে কলকাতা ত্যাগের নির্দেশ দেন, এর ফলে শ্রমিক আন্দোলন কার্যত নেতৃত্বহীন হয়ে পড়ে। কারণ অন্যান্য নেতাদের বেশিরভাগ অংশই ছিলেন জেলে বা আত্মগোপনে।
সাকিনা বেগমকে অন্তরীন অবস্থায় থাকতে হয় কার্শিয়াং এ। তিনি আর কলকাতায় ফিরে আসেননি। ক্রমশ আন্দোলন থেকে নিজেকে সরিয়ে নেন। তার সম্পর্কে আর বিশেষ কিছু জানা যায়না। শোনা যায় তিনি ইরানে চলে গিয়েছিলেন শেষ বয়েসে।
কাস্তেরমান

কাস্তেরমান একটি ফরাসি-বেলজীয় কমিকস প্রকাশনা সংস্থা। তারা কমিক বই এবং শিশুসাহিত্য প্রকাশ করে থাকে। সংস্থাটি বেলজিয়ামের তুর্নে শহরে অবস্থিত।
১৭৮০ সালে সংস্থাটি তৈরি করেন তুর্নে শহরের একজন সম্পাদক ও বইবিক্রেতা দোনা-জোজ়েফ কাস্তেরমান। এটি প্রথমে একটি মুদ্রণ ও প্রকাশনা সংস্থা ছিল। ১৯৩৪ সালে কাস্তেরমান "ল্য পেঁতি ভ্যঁতিয়েম" পত্রিকার সংখ্যাগুলি থেকে সংকলন করে "দুঃসাহসী টিন‌টিন" কমিকসের অ্যালবাম প্রকাশ করে। প্রথম বইটি ছিল সিরিজের চতুর্থ কমিকস "ফারাওয়ের চুরুট"। ১৯৪২ সাল থেকে কাস্তেরমান পূর্বের কমিকসগুলোর পুনর্সম্পাদিত রঙিন সংস্করণ বের করেছে।
কাস্তেরমান তাদের মাঙ্গা (জাপানি কমিক বই) ধারাবাহিক প্রকাশ করছে 'সাক্কা' বাণিজ্যিক নামের অধীনে।
গোল্ডেন গ্লোব সেসিল বি. ডামিল পুরস্কার

সেসিল বি. ডামিল পুরস্কার "বিশ্ব চলচ্চিত্রে অসাধারণ অবদানের" জন্য হলিউড ফরেন প্রেস অ্যাসোসিয়েশন কর্তৃক প্রদত্ত একটি সম্মানিত গোল্ডেন গ্লোব পুরস্কার। প্রথম এই পুরস্কার প্রদান করা হয় ২১ ফেব্রুয়ারি, ১৯৫২ ৯ম গোল্ডেন গ্লোব পুরস্কার অনুষ্ঠানে এবং প্রথম গ্রহীতা ছিলেন সেসিল বি. ডামিল। প্রতি বছর হলিউড ফরেন প্রেস অ্যাসোসিয়েশন বোর্ড অফ ডিরেক্টরেরা সম্মানিত বিজয়ীদের নির্বাচন করে। ১৯৭৬ ও ২০০৮ সালের কোন পুরস্কার প্রদান করা হয় নি। জুডি গারল্যান্ড প্রথম নারী হিসেবে এই পুরস্কার লাভ করেন। ৩৯ বছর বয়সে তিনি এই পুরস্কার লাভ করেন এবং তিনিই সর্বকনিষ্ঠ বিজয়ী। স্যামুয়েল গোল্ডউইন ৯৩ বছর বয়সে এই পুরস্কার লাভ করেন এবং তিনি বয়োজ্যেষ্ঠ বিজয়ী। ১৯৮২ সালে সিডনি পোয়াটিয়ে প্রথম আফ্রো-আমেরিকান হিসেবে এই পুরস্কার লাভ করেন।
<nowiki>*</nowiki>২০০৭ সালের আমেরিকার রাইটার্স গিল্ড ধর্মঘট-এর কারণে ২০০৮ সালের অনুষ্ঠান বাতিল করা হয়; হলিউড ফরেন প্রেস অ্যাসোসিয়েশন ২০০৯ সালের সাথে একত্রে এই বছরের পুরস্কার প্রদান করে।
<nowiki>**</nowiki>উডি অ্যালেনের পুরস্কার গ্রহণ করেন ডায়ান কিটন।
আমি মন্ত্রী হবো

আমি মন্ত্রী হবো হলো ২০১১ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবিটির পরিচালক পার্থ চক্রবর্তী এবং প্রযোজক গৌতম নস্কর।
মিষ্টি জান্নাত

জান্নাতুল ফেরদৌস মিষ্টি (জন্ম: ২ সেপ্টেম্বর) একজন বাংলাদেশী অভিনেত্রী এবং মডেল। বাংলা চলচ্চিত্র জগতে তিনি মিষ্টি জান্নাত হিসেবেই পরিচিত। শাহাদাৎ হোসেন লিটন পরিচালিত "লাভ স্টেশন" চলচ্চিত্রের মাধ্যমে মিষ্টির অভিষেক হয়, এবং এর জন্য তিনি শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কারের মনোনয়ন লাভ করেন। তার অভিনীত অন্যান্য চলচ্চিত্রগুলো হল "চিনি বিবি" (২০১৫), "তুই আমার" (২০১৭), "আমি নেতা হবো" (২০১৮)। ভারত-বাংলাদেশের যৌথ প্রযোজনায় চলচ্চিত্র "তুই আমার রানি" দিয়ে তিনি প্রযোজক হিসেবে আত্মপ্রকাশ করেন। এছাড়া তিনি ভোজপুরি চলচ্চিত্র "রংবাজ খিলাড়ি" তে অভিনয় করছেন মিষ্টি।
২ সেপ্টেম্বর খুলনায় মিষ্টির জন্ম। বর্তমানে তিনি ঢাকায় বসবাস করছেন। ডেন্টাল কলেজে পড়াশোনা করেছেন তিনি।
প্রকাশ রাজ

প্রকাশ রাজ (; জন্মঃ ২৬ মার্চ ১৯৬৫) একজন ভারতীয় চলচ্চিত্রাভিনেতা, প্রযোজক, পরিচালক এবং টেলিভিশন উপস্থাপক যিনি দক্ষিণ ভারতীয় চলচ্চিত্র ইন্ডাস্ট্রি এবং বলিউডের কিছু চলচ্চিত্রে অভিনয়ের জন্য সুপরিচিত। শুরুর দিকে তিনি যখন বেঙ্গালুরুর কালাক্ষেত্রাতে জয়েন করেন তখন একমাসে ৩০০ পিঠাপিঠি মঞ্চ প্রদর্শনীতে অংশ নেন এবং তার অর্জনের খাতায় ২০০০ পথ প্রদর্শনীতে অংশ নেওয়ার ইতিহাস আছে।
কর্ণাটকের বেঙ্গালুরুতে ১৯৬৫ সালের ২৬ মার্চ কন্নড়ভাষী মধ্যবিত্ত পরিবারে প্রকাশ জন্মগ্রহণ করেন। তার পিতা টুলুভাষী মঞ্জুনাথ রেই এবং মা কন্নড়ের স্বর্ণলতা। তারা ভাই প্রসাদ রাজও একজন অভিনেতা। রাজ সেন্ট জোসেফ হাই স্কুল থেকে বিদ্যালয়ের পড়া শেষ করে সেন্ট জোসেফ কলেজ অভ কমার্সে ভর্তি হন।
প্রকাশ রাজ তামিল চলচ্চিত্র পরিচালক কে বালাচান্দরের পরামর্শে তার নাম পরিবর্তন করে প্রকাশ রাজ রাখেন। তার নিজ রাজ্যে তিনি এখনও প্রকাশ রেই নামেই পরিচিত।
প্রকাশ অভিনেত্রী ললিতা কুমারীকে ১৯৯৪ সালে বিয়ে করেন। তাদের দুই মেয়ে মেঘনা ও পূজা এবং এক ছেলে সিধু। ২০০৯ সালে তাদের বিচ্ছেদ হয়ে যায়।
২০১০ সালের ২৪ আগস্ট তিনি কোরিওগ্রাফার পনি বর্মাকে বিয়ে করেন।
প্রকাশ রাজ তেলেঙ্গানা রাজ্যের মাহবুবনগর জেলার কনড়ারেড্ডিপাল্লে গ্রামের দেখভালের দ্বায়িত্ব নিয়েছেন।
প্রকাশ রাজ একাধিক বিতর্কে জড়িয়ে পড়েন। অতীতে তিনি ছয়বার তেলুগু চলচ্চিত্র শিল্প থেকে নিষিদ্ধ হন। তেলুগু ফিল্ম ইন্ডাস্ট্রিতে কোন অভিনেতাকে নিষিদ্ধ করার ঘটনা এই প্রথম।
প্রকাশ রাজ বলেন, 
যারা আমার সাথে কাজ করছেন তারা যদি বলেন আমি লুকোচুরি করে তবে তারা কেন একাধিকবার আমার সাথে কাজ করেছেন? আমি কেন মহেশের দশটির ছবির নয়টিতে অভিনয় করেছি। কেন আপনারা আমাকে আমার অবদান দিয়ে বিচার করছেন না? আমি কীভাবে মেনে নেবো এটা গুরুত্বপূর্ণ না। আমি পা সরাতে পারি, কিন্তু শীত নিদ্রা দেবো না। অনেক স্থান ছিলো যেখানে আমি শুধুমাত্র রাত ১২টায় পৌঁছতে পারি। আমি নিয়মের দ্বারা পরিচালিত হতে পারিনা।
তেলুগু ফিল্ম ইন্ডাস্ট্রিতে এই ঘটনার প্রেক্ষাপট নিয়ে একাধিক মত প্রচলিত আছে। অনেকের মতে এটা একটি ষড়যন্ত্র এবং এর পিছে কিছু বড় মাপের নায়ক এবং প্রযোজকের হাত রয়েছে। সমস্যার সূচনা হয় পবন কল্যাণের "জলসা", এনটিআর জুনিয়রের "কান্ত্রি" এবং অল্লু অর্জুন অভিনীত "পরাগু" শ্যুটিংয়ের সময়ে।
"অনগোলে গীথা" চলচ্চিত্রে নগ্ন হয়ে নিজেকে প্রকাশ করায় আবার বিতর্কের ঝড় ওঠে। সেন্সর বোর্ডের কাছ থেকে চলচ্চিত্রটি 'এ সার্টিফিকেট' পায়। প্রকাশ বলেন, "আমি সেনসেশান তৈরীর জন্য পোশাক খুলিনি। এই দৃশ্যের তারকার হওয়ার কোন পরিকল্পনা আমার ছিলো না। পান্ডুলিপির দাবী ছিলো, আমি পান্ডুলিপি অনুসরণ করেছি। পরিচালক ভাস্কর আমাকে বলেছিলো চলচ্চিত্রের জন্য এটা খুবই গুরুত্বপূর্ণ দৃশ্য এবং আমি শুধু তার নির্দেশনা অনুসরণ করেছি।"
জাভিয়ের চাভালেরিন

জাভিয়ের চাভালেরিন (জন্ম ৭ মার্চ, ১৯৯১) ফ্রান্সের একজন পেশাদার ফুটবলার যিনি রেড স্টারের পক্ষে একজন ডিফেন্সিভ মিডফিল্ডার হিসেবে খেলেন।
চাভালেরিন অলিম্পিক লিওনাইরস থেকে ২০১২ সালে টুর এফসি তে যোগদান করেন। লিগ ২ এ ৩০ জুলাই, ২০১২ সালে তিনি তার প্রথম ম্যাচ খেলেন। যখন বিপক্ষ দল ছিল এএস মোনাকো।
২০১৫ এর জুলাই এ চাভালেরিন নতুন দল রেড স্টারে যোগদান করেন।
মানসী সিনহা

মানসী সিনহা একজন ভারতীয় বাঙালি টেলিভিশন ও চলচ্চিত্র অভিনেত্রী। ২০২৪ সালের এটা আমাদের গল্প - এর মাধ্যমে চলচ্চিত্র পরিচালনায় অভিষেক করেন।
তিনি বাঙালি মঞ্চাভিনেত্রী মনিদ্বীপা রায়ের কন্যা। উত্তর কলকাতার যদু মিত্র লেনে তিনি বড় হয়েছেন। তিনি যখন অনেক ছোট তখন তার পিতামাতার বিবাহ বিচ্ছেদ হয় এবং তিনি ও তার মা দিদিমার কাছে প্রতিপালিত হন।
গার্ডেনরিচ

গার্ডেনরিচ হল কলকাতা শহরের একটি পার্শবর্তী এলাকা বা শহর অঞ্চল। এটি হুগলি নদীর পূর্ব পাড়ে অবস্থিত। এই শহর অঞ্চলটি মেটিয়াবুরুজ,বটতলা,বাধাবরতলা, প্রভূতি এলাকা নিয়ে গঠিত। এখানে দক্ষিণ-পূর্ব রেলের সদর দপ্তর অবস্থিত। এছাড়া গার্ডেনরিচে রয়েছে ভারত এর বিখ্যাত জাহাজ নির্মাণ কেন্দ্র গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড।
গার্ডেনরিচ এর উত্তর দিকে রয়েছে খিদিরপুর এলাকা। পশ্চিমে হুগলি নদী অবস্থিত।এর পর্শবর্তী এলাকায় রয়েছে মহেশতলা অঞ্চল। দক্ষিণ কলকাতায় বন্দর এলাকায় গার্ডেনরিচ শহর অঞ্চলটি অবস্থান।
কাজী জালাল আহমদ

কাজী জালাল উদ্দিন আহমদ (জন্ম: ১ জানুয়ারি, ১৯৩০- মৃত্যু: ২৩ নভেম্বর ২০০৫) একজন প্রখ্যাত বাংলাদেশী সমাজসেবক, শিক্ষাবিদ ও কলামিষ্ট ছিলেন। তিনি ১৯৮৯ সালে প্রতিরক্ষা সচিব হয়ে অবসর গ্রহণ করেন।
বাংলাদেশের উত্তর পশ্চিমাঞ্চলের সীমান্তবর্তী গ্রাম ভোলাহাটে ১ জানুয়ারি ১৯৩০ সালে এক সম্ভ্রান্ত পরিবারে জন্মগ্রহণ করেন। পিতার নাম ড.কাজী অাজাহারউদ্দীন এবং মাতার নাম কানিজ জোহুরা।
তিনি মালদহ জেলা স্কুল হতে ১৯৪৬ সালে মেট্রিক ও ঢাকা বিশ্ববিদ্যালয় হতে ১৯৫১ সালে রসায়নে মাষ্টার্স ডিগ্রী অর্জন করেন।
তিনি পি.এস.সি. সম্পন্ন করে পাকিস্তান সরকারের সিভিল সার্ভিস ক্যাডারে ম্যাজিস্ট্রেট হিসাবে যোগদান করেন। ১৯৬০ সালে পাবনা জেলা প্রশাসক হন। পরবর্তীকালে তিনি যোগাযোগ সচিব, শিক্ষা সচিবসহ গণপ্রজাতন্ত্রী বাংলাদেশ সরকারের সর্বোচ্চ চাকুরীরর পদ অলংকার করেন। তিনি দেশী ও অার্ন্তজাতিক পর্যায়ে বেশ কিছু সংগঠনেরর সাথে জড়িত ছিলেন। ১৯৮৯ সালে প্রতিরক্ষা সচিব পদ থেকে অবসর গ্রহণ করেন।
শিক্ষা বিস্তারে অবদান রাখেন। অাধুনিক শিক্ষা বিস্তারে রহনপুর ইউসুফ অালী কলেজ এ "কাজী জালাল উদ্দিন অাহমদ বিজ্ঞান ভবন" নির্মাণ করেন। পরিত্যক্ত "গিলাবাড়ি জামে মসজিদ"যা স্থাপিত ১২৩৬ পুনরায় নির্মাণ করেন এবং বর্তমানে পরিচলানার সকল অর্থায়ন তাঁর সেবা ফান্ড করে থাকে। তাঁর লিখা ADMINISTRATIVE LEADERSHIP ১৯৯২ সালে প্রকাশিত হয়।
তিনি ২০০৫ সালের ২৩ নভেম্বর বার্ধক্যজনিত কারণে শেষনিঃশ্বাস ত্যাগ করেন।
চ্যাং চোং-চেন

চ্যাং চোং-চেন (; ) বেলজীয় কার্টুনিস্ট হার্জের "দুঃসাহসী টিনটিন" কমিকসের একটি চরিত্র। টিনটিনের সাথে চ্যাংয়ের সাক্ষাৎ অল্প সময়ের জন্য হলেও তাদের মধ্যে গভীর বন্ধুত্ব ছিল।
হার্জ তার বন্ধু চীনা শিল্পী জ্যাং চোংগ্রেনের ওপর ভিত্তি করে এই চরিত্রটি সৃষ্টি করেছিলেন। যে গল্পে চরিত্রটি প্রথম আসে তা হার্জ ও টিনটিন উভয়কেই প্রভাবিত করে, অত্যন্ত জনপ্রিয় হয়। পরে যে গল্পে তাকে আবার দেখা যায় সেটিও সিরিজের মর্মস্পর্শী অভিযানগুলোর একটি।
১৯৩৪ সালে, হার্জ টিনটিনের চীন অভিযান নিয়ে কাজ শুরু করতে যাচ্ছিলেন। এতদিন পর্যন্ত হার্জ টিনটিনের ভ্রমনকরা দেশগুলোকে দেখেছেন একরকম গৎবাঁধা ক্লিশে দৃষ্টিভঙ্গীতে: অনাহারী কৃষক ও অত্যাচারী কমিসারদের রাশিয়া; সরল, অশিক্ষিত গ্রামবাসীদের কঙ্গো; গ্যাংস্টার, কাউবয় ও ইন্ডিয়ানদের আমেরিকা; আর ফকির ও মহারাজার ভারত।
কিন্তু এই গল্পটি পরিকল্পনা করার সময় লুভেঁ বিশ্ববিদ্যালয়ের চীনা ছাত্রদের যাজক ফাদার গোসেট হার্জকে বলেন যে তার উচিত বাস্তবের চীন সম্পর্কে কিছু গবেষণা করা। হার্জ রাজি হলে গোসেট তাকে চীনা জ্যাং চোংগ্রেনের সাথে পরিচয় করিয়ে দেন। জ্যাং চোংগ্রেন সেসময় ব্রুসেলসে অ্যাকাডেমিয়া রয়্যাল ডি বিউক্স-আর্টসের ছাত্র।
এই দুজন, উভয়ই ২৭ বছর বয়সী, একসাথে কাজ শুরু করলেন। আর তখন হার্জ তার এ নতুন বন্ধুকে কমিকসের চরিত্র হিসেবে যুক্ত করেদিলেন।
নেস্টর

নেস্টর বেলজীয় কার্টুনিস্ট হার্জের "দুঃসাহসী টিনটিন" কমিকসের একটি চরিত্র। সে মার্লিনস্পাইক হলের অনেক পুরনো খানসামা।
নেস্টর ফরাসী সমাজে খানসামাদের সংক্ষিপ্তরূপ। সদাশয়, অনুগত ভৃত্য নেস্টর তার কর্তা ক্যাপ্টেন হ্যাডকের সেবা করে, পাশাপাশি টিনটিন, প্রফেসর ক্যালকুলাস বা বিয়াঙ্কা কাস্তাফিয়রের মতো অতিথিদেরও পরিচর্যা করে।
অগয়া

অগয়া হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।
২০১১ সালের জনগণনা অনুযায়ী, এই গ্রামের জনসংখ্যা ৯১২। এর মধ্যে ৪৬১ জন পুরুষ ও ৪৫১ জন মহিলা।
শালিমার ওয়ার্ক (১৯৮০) লিমিটেড

শালিমার ওয়ার্ক (১৯৮০) লিমিটেড হল পশ্চিমবঙ্গ এর কলকাতা এলাকার হুগলি নদীর পশ্চিম তীরে হাওড়া শহরের শিবপুর অঞ্চলে অবস্থিত একটি জাহাজ নির্মাণ কেন্দ্র। এটি একটি ভারত সরকারের রাষ্ট্রায়ত্ব সংস্থা। এখানে ছোট জাহাজ নির্মাণ ও মাঝারি মাপের জাহাজ সারাই করা হয়। এটি ১৯৮০ সালে প্রতিষ্ঠিত হয়। তবে এই কেন্দ্রটি প্রথম চালু হয় ১৮৮৫ সালে। এই কেন্দ্রে পণ্যবাহি বার্জ নির্মাণ করা হয়।
এই জাহাজ নির্মাণ কেন্দ্রটি ভারতের নৌবাহিনির জন্য ১৫ টি ছোট জাহাজ নির্মাণের দায়িত্ব পেয়েছে। এছাড়া এই কেন্দ্রটি কলকাতা বন্দর কর্তৃপক্ষ এর জাহাজ ও আন্দামান ও নিকোবর দ্বীপপুঞ্জ এর পর্যটন দপ্তরের জাহাজ সারাই ও রং এর কাজ করে। ২০১২ সালে এই জাহাজ নির্মাণ কেন্দ্রটি ভারতীয় নৌবাহিনীর হাতে তুলে দিয়েছে তাদের প্রথম জাহাজ আইএনএস পোশাক (শালিমার)। ২০১২ সালে এই জাহাজ নির্মাণ কেন্দ্রটির সঙ্গে ভারতীয় নৌবাহিনির ২৫০ কোটি টাকার চুক্তি হয়েছে। ২০১৮ সালে মধ্যে নৌবাহিনীর হাতে তার জাহাজ তুলে দেবে। এছাড়া এখানে ২ টি ৫০০ টন এর বার্জ, ৩ টি ৫০ জন জাত্রী ধারণ ক্ষমতার জলযান ও ২ টি ২০০ টনের বর্জ নির্মাণের চুক্তি হয়েছে। এই জাহাজ নির্মাণ কেন্দ্রটি একসঙ্গে ৫ টি জাহাজ সারাই করতে পারে। বর্তমানে ৭০ কোটি টাকা খরচ করে কেন্দ্রটির উন্নয়ন ও আধুনিকরন করা হচ্ছে। এর পর এখানে আরও বেশি জাহাজ সারাই ও নির্মাণ করা যাবে।
হুগলি কোচিন শিপইয়ার্ড লিমিটেড

হুগলি কোচিন শিপইয়ার্ড লিমিটেডপূর্বে হুগলী ডক অ্যান্ড পোর্ট ইঞ্জিনিয়ার্স লিমিটেড নামে পরিচিত কলকাতা ভিত্তিক একটি জাহাজ নির্মাণ কেন্দ্র বা সংস্থা। এটি হুগলী নদীর পশ্চিম তীরে অবস্থিত। ১৮১৯ সালে গড়ে ওঠা এইচ.ডি.পি.ই.এল. ১৯৭৩ সালের পোর্ট ইঞ্জিনিয়ারিং ওয়ার্কস – এর সঙ্গে মিশে যায় আর এটি অ্যান্ড্রু ইয়ুল সংস্থার নিয়ন্ত্রণে আসে। ১৯৮৪ সালে এই সংস্থার জাতীয়করণ হয় এবং এর নাম হয় হুগলী ডক অ্যান্ড পোর্ট ইঞ্জিনিয়ার্স লিমিটেড। এই সংস্থার দুটি ইউনিট-ই হুগলী নদীর তীরে সালকিয়া ও নাজিরগঞ্জে অবস্থিত।
সালকিয়া ইউনিট-টি ১০.৭৫ একর জমি নিয়ে গঠিত।এই ইউনিট-এ ১ টি ডাই ডক ও ২ টি জাহাজ নির্মমানের বার্থ বা জেটি রয়েছে। এখানে ড্রেজার, সার্ফেস ড্রেজার, মাছ ধরার ট্রলার, ভাসমান ডক প্রভৃতি নির্মাণ করা হয়।এখাধে সর্বোচ্চ ১৫ হাজার ডিডব্লুটি (DWT) ক্ষমতার জাহাজ নির্মাণ করা হয়। এই ইউনিট-টি হুগলী নদীর পশ্চিম তীরে হাওড়ায় অবস্থিত।
নাজিরগঞ্জ ইউনিট-টি মোট ১৯.৬০ একর জমি নিয়ে গঠিত। এখানে দুটি জাহাজ তৈরির বার্থ বা জেটি রয়েছে। এখানে একটি ডাই ডক রয়েছে। এখানে বার্জ ও ড্রেজার তৈরি করা হয়। সর্বোচ্চ ১৫ হাজার DWT ক্ষমতার জাহাজ তৈরি হয়।
এখানে দুটি জাহাজ নামানোর পথ (স্লিপ ওয়ে) রয়েছে।এই স্লিপ ওয়ে ৯০ X ৩০ মিটার দৈর্ঘ্যের। টাওয়ার ক্রেন রয়েছে ৩ টি ১০ টনের। ২ টি ২০ টনের ই ক্রেন রয়েছে।
রাষ্ট্রায়ত্ত সংস্থা হুগলী ডক অ্যান্ড পোর্ট ইঞ্জিনিয়ার্স লিমিটেড বেসরকারি সংস্থার সঙ্গে যৌথ উদ্যোগে অত্যাধুনিক বার্জ তৈরি করার পরিকল্পনা করেছে।সংস্থার নিয়ন্ত্রণ থাকবে বেসরকারি সংস্থার হাতেই। কারণ সরকারের অংশীদারি ৪৯ শতাংশের কম থাকবে। হাওড়ার সালকিয়া ও নাজিরগঞ্জে ওই সংস্থার দু’টি উৎপাদন কেন্দ্র রয়েছে। সেখানেই অত্যাধুনিক নকশার বার্জ তৈরি হবে। এখন বার্জে ১৫০০ টন পণ্য পরিবহন করা যায়। অত্যাধুনিক বার্জে ৫ হাজার টন পর্যন্ত পণ্য পরিবহন করা যাবে। এলএনজি-র মতো প্রাকৃতিক গ্যাসও জ্বালানি হিসেবে ব্যবহার করা যাবে।
আড়ানী ডিগ্রি কলেজ

আড়ানী ডিগ্রি কলেজ রাজশাহী বিভাগের রাজশাহী জেলার বাঘা উপজেলায় অবস্থিত অন্যতম একটি শিক্ষাপ্রতিষ্ঠান ।
কলেজ টি ১৯৬৮ সালে প্রতিষ্ঠিত হয়। 
কলেজে মোট ৩টি বিল্ডিং আছে। কলেজটি বড়াল নদীর তীরে অবস্থিত।
এখানে উচ্চ মাধ‌্যমিক এবং পাস কোর্স পড়ার ব‌্যবস্থা আছে।
নিতিন

নিতিন, নিতিন কুমার রেড্ডি নামেও পরিচিত, একজন ভারতীয় চলচ্চিত্রাভিনেতা এবং প্রযোজক, তেলুগু সিনেমায় মুখ্য চরিত্রে অভিনয়ের জন্য । ২০০২ সালে বক্স অফিস হিট চলচ্চিত্র "জায়াম" এ অভিনয়ের মাধ্যমে চলচ্চিত্র জগতে পা রাখেন নিতিন এবং ফিল্মফেয়ার সেরা নবাগত (দক্ষিণ) পুরস্কার অর্জন । ২০০৯ সালে রাম গোপাল বর্মা পরিচালিত "অজ্ঞাত" তে অভিনয়ের মাধ্যমে বলিউডে পা রাখেন। তিনি পুরুষদের পোশাক নির্মাতা কটন কিং এর শুভেচ্ছা দূত। ২০১৫ সালে ভারতের পল্লী উন্নয়ন মন্ত্রী ভেংকাইয়া নাইড়ু তেলেঙ্গানা রাজ্যে স্বচ্ছ ভারত অভিযান প্রচারণার জন্য নিথিন সহ ৯ জনকে শুভেচ্ছা দূত হিসেবে নিয়োগ করেছেন।
নিথিন রেড্ডি চলচ্চিত্র প্রযোজক এবং পরিবেশক সুধাকর রেড্ডি এবং ভিদ্যা রেড্ডির ঘরে জন্মগ্রহণ করেন। তার বড় বোনের নাম নিখিতা রেড্ডি।
হুগলি-শ্রেনীর জ্বালানী বার্জ

হুগলি-শ্রেণীর জ্বালানী বার্জ বা "হুগলি ক্লাস ফুয়েল বার্জ" হল কলকাতা ভিত্তিক জাহাজ নির্মাণ সংস্থা ও জাহাজ নির্মাণ কেন্দ্র হুগলি ডক অ্যান্ড পোর্ট ইঞ্জিনিয়ার্স লিমিটেড এর তৈরি একটি জ্বালানী তেল বহনকারী ছোট জাহাজ বা বার্জ।এই বার্জটি বার্জ নির্মাণ সংস্থাটি ভারতীয় নৌবাহীনির কাছে হস্তান্তর করে।
এই বার্জে করে জ্বালানী তেল বহন করে আনে জাহাজে বন্দর থেকে এবং তেল ডিপো থেকে তেল অন্য জায়গা নিয়ে যায়।এই শ্রেণীর বার্জ গুলি লম্বা, চওড়া এবং গভীর ।এই বার্জ গুলি ১০০০ টন জ্বালানী তেল বহন করে।এগুলি ভারতীয় নৌসেনা ক্রয় করেছে টাকা দিয়ে। এই শ্রেণীর আরও দুটি বার্জ নির্মাণের চুক্তি করেছে ভারতের নৌবাহীনি হুগলি ডক অ্যান্ড পোর্ট ইঞ্জিনিয়ার্স লিমিটেড।
করিমপুর পান্নাদেবী কলেজ

করিমপুর পান্নাদেবী কলেজ একটি নদীয়া জেলার প্রসিদ্ধ কলেজ। এটি নদিয়া জেলার তেহট্ট মহকুমায় করিমপুরে অবস্থিত। এটি কল্যাণী বিশ্ববিদ্যালয়ের অধীনস্থ এবং বিশ্ববিদ্যালয় মঞ্জুরি কমিশন দ্বারা স্বীকৃতি প্রাপ্ত মহাবিদ্যালয়। এখানে শুধুমাত্র দিবা বিভাগে পঠন পাঠন করা হয়। এই কলেজে কলা, বিজ্ঞান এবং বাণিজ্য তিন বিভাগেই পাঠদান করানো হয়ে থাকে। এখানের অনেক ছাত্র ছাত্রী বিভিন্ন ক্ষেত্রে মহাবিদ্যালয়ের সুনাম বৃদ্ধি করেছেন।
কলেজটির জন্যে জমি ও অর্থদান করেন ব্যবসায়ী দুর্গাপ্রসাদ আগরওয়ালা। তার স্ত্রী পান্নাদেবী আগরওয়ালার নামে কলেজটি স্থাপিত হয়। তবে কলেজের মূল স্থপতি ভূমিপুত্র, বিখ্যাত রাজনীতিবিদ ও স্বাধীনতা সংগ্রামী নলিনাক্ষ সান্যাল। মূলত তার তত্বাবধানেই পান্নাদেবী কলেজের প্রতিষ্ঠা ও খ্যাতি হয়।
রানা দগ্‌গুবাটি

রানা দগ্‌গুবাটি, রানা নামেই সমধিক পরিচিত, জাতীয় চলচ্চিত্র পুরস্কার প্রাপ্ত ভারতীয় চলচ্চিত্রাভিনেতা, প্রযোজক, চিত্রগ্রাহক। তেলুগু, তামিল, হিন্দী চলচ্চিত্রে অভিনয়ের জন্য তিনি সুপরিচিত।
২০১০ সালে অভিনয় জীবন শুরু করেন চলচ্চিত্র "লিডার" এ অভিনয়ের মাধ্যমে এবং ফিল্মফেয়ার পুরস্কার (দক্ষিণ) এর সেরা নবাগতের পুরস্কার জিতে নেন। ২০১৫ সালে আয়ের রেকর্ড সৃষ্টিকারী "বাহুবলি: দ্য বিগিনিং" প্রধান খল চরিত্রে অভিনয় করেন রানা।
রানা তামিল নাড়ুর চেন্নাইয়ে জাতীয় চলচ্চিত্র পুরস্কার প্রাপ্ত তেলুগু চলচ্চিত্র নির্মাতা দজ্ঞুবাতি সুরেশ বাবু-র ঘরে জন্মগ্রহণ করেন। তিনি হায়দরাবাদ পাবলিক স্কুলে লেখাপড়া করেছেন। তার দাদু দজ্ঞুবাতি রামানাইড়ু একজন বিখ্যাত চলচ্চিত্র প্রযোজক যিনি তেলুগু সিনেমায় অবদান রাখার জন্য ভারতের তৃতীয় সর্বোচ্চ বেসামরিক পদক পদ্মভূষণ লাভ করেন।
রানার প্রথম অভিনীত শেখর কাম্মুলা পরিচালিত লিডার। তেলুগু এই চলচ্চিত্রটি তাকে বিশাল সাফল্য এনে দেয়। রানা দম মারো দম এর মাধ্যমে বলিউডে পা রাখেন যা ২০১১ সালের ১১ এপ্রিল মুক্তি পায়। টাইম অভ ইন্ডিয়া একে "ড্যাশিং ডেব্যু" হিসেবে উল্লেখ করেন। টাইম অফ ইইন্ডিয়ার জরীপে তিনি ২০০১ সালের "প্রমিজিং নিউকামার" হিসেবে স্বীকৃতি পান। ২০১১ সালে ভারতের টাইম অভ ইন্ডিয়ার ২০ জন আকাংখিত পুরুষের তালিকায় তিনি স্থান দখল করেন।
 ভিজ্যুয়াল ইফেক্ট প্রযোজক হিসেবে ২০০৬ সালে রানা রাজ্য নন্দি পুরস্কার লাভ করেন মাহেশ বাবু অভিনীত "সাইনিকুড়ু"র জন্য। ২০০৬ সালে সহ প্রযোজক হিসেবে বোম্মালতা ছবির জন্য ভারতের জাতীয় চলচ্চিত্র পুরস্কার অর্জন করেন।
মেহরাব হোসেন (ক্রিকেটার, জন্ম ১৯৮৭)

মেহরাব হোসেন (জন্ম: ৮ জুলাই, ১৯৮৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। এছাড়াও, বাংলাদেশ এ, অনূর্ধ্ব-১৯ দল, মধ্যাঞ্চল, চিটাগং কিংস, ঢাকা বিভাগ, ঢাকা মেট্রোপলিশে খেলেছেন তিনি। দলে তিনি মূলতঃ ব্যাট হাতে মাঠে নামতেন। বামহাতি মাঝারি সারির ব্যাটসম্যান তিনি ও স্লো লেফট আর্ম বোলিং করে থাকেন যা তাকে প্রকৃত অল-রাউন্ডার হতে গড়ে তুলতে প্রভূতঃ সহায়তা করেছে।
আমেরিকান ইন্টারন্যাশনাল ইউনিভার্সিটি-বাংলাদেশ থেকে পড়াশোনা করেন তিনি। বয়সভিত্তিক খেলায় প্রভূতঃ সফলতা লাভের প্রেক্ষিতে জাতীয় দলের পক্ষে খেলার সুযোগ পান। ২০০৬ সালে অনূর্ধ্ব-১৯ ক্রিকেট বিশ্বকাপে অংশগ্রহণ করেন। অনূর্ধ্ব-১৯ দলের সদস্যরূপে ১২টি একদিনের আন্তর্জাতিকে অংশ নিয়ে ২১৩ রান সংগ্রহের পাশাপাশি ১৬ উইকেট দখল করেছেন। বাংলাদেশ একাডেমি দলের অধিনায়করূপে পাকিস্তান সফরে যান।
ভারতে অনুষ্ঠিত ২০০৬ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য জাতীয় দলের সদস্য হন। ১৩ অক্টোবর, ২০০৬ তারিখে জয়পুরে আইসিসিচ্যাম্পিয়ন্সট্রফি প্রতিযোগিতার বাছাইপর্বের খেলায় জিম্বাবুয়ের বিপক্ষে তার ওডিআই অভিষেক ঘটে। সয়াই মানসিং স্টেডিয়ামের অনুষ্ঠিত দিবা-রাত্রির ঐ খেলায় বাংলাদেশ ১০১ রানের বিশাল ব্যবধানে জয় পায় মূলতঃ শাহরিয়ার নাফিসের অপরাজিত ১২৩ রানের সুবাদে। তবে খেলায় মেহরাব ব্যাট হাতে খেলার সুযোগ পাননি। বল হাতে ৩ ওভারে ০/১২ বোলিং পরিসংখ্যান গড়েন। একদিনের আন্তর্জাতিকে নিচের সারি থেকে উদ্বোধনী ব্যাটসম্যান হিসেবে খেলতে নামেন।
মে, ২০০৭ সালে সফরকারী ভারতের বিপক্ষে টেস্টে অংশগ্রহণের জন্য তাকে আমন্ত্রণ জানানো হয়। ২০০৬-০৭ মৌসুমে চট্টগ্রামে অনুষ্ঠিত নিজস্ব দ্বিতীয় টেস্টেই সফরকারী নিউজিল্যান্ডের বিপক্ষে দায়িত্বশীল ৮৩ রান তুলেন।
বীজ কোষ

বীজ কোষ () বলতে সেইসব জৈবিক কোষকে বোঝানো হয় যেগুলি যৌন প্রজনন করা প্রাণীর শরীরে জনন কোষের সৃষ্টি করে। পুরুষ ও স্ত্রী প্রাণীর শরীরে থাকা (উভয়লিংগ প্রাণীর ক্ষেত্রে একটি প্রাণীর শরীরে থাকা) প্রাথমিক জননাংগ (Primary sex organ) শুক্রাশয় (Testis) ও ডিম্বাশয়ে (Ovary) থাকা এই বিশেষ কোষগুলো থেকে সৃষ্টি হয়। এইগুলির প্রাথমিক অবস্থাকে আদিম বীজ কোষ (Primordial germ cell) বলা হয়। যৌন প্রজনন করা প্রাণীর ভ্রূণাবস্থার আরম্ভতেই কতগুলি কোষ দেহ গঠনকারী অন্যান্য কোষ থেকে পৃথকভাবে বিকাশ লাভ করতে শুরু করে। এই কোষগুলি থেকে ভবিষ্যতে প্রাণীটির প্রজননকোষের (শুক্রকোষ ও ডিম্বকোষ)র সৃষ্টি হয়। বীজ কোষ থেকে শরীরের অন্যকোনো অংগের গঠন হয় না।
বহু প্রাণীর ক্ষেত্রে বীজ কোষের উৎপত্তি আদিম রেখায় (primitive streak) হয় ও তার থেকে কোষগুলি ভ্রূণর খাদ্যনালীর অংশ দিয়ে জননাংগে প্রবেশ করে। তাতে কোষগুলির দুই প্রকারের বিভাজন হয়- মাইটোসিস ও মিওসিস। এর পর কোষগুলি বিকাশলাভ করে শুক্রাণু বা ডিম্বাণুর সৃষ্টি করে। প্রাণীর মতো উদ্ভিদএর বিকাশের প্রাথমিক অবস্থার থেকে এমন বীজ কোষ থাকে না। এর পরিবর্তে পূর্ণবয়স্ক দেহকোষ (somatic cell) থেকে বীজ কোষের সৃষ্টি হয়।
বড়বিহানালী ইউনিয়ন

বড়বিহানালী রাজশাহী জেলার বাগমারা উপজেলার ৪ নং ইউনিয়ন।
এই ইউনিয়নের অন্তঃভুক্ত গ্রাম সমূহ হলঃ বড়বিহানালী, নিচুপাড়া, কাজিপাড়া,
বাগান্না, খালিশপুর, মাঝগ্রাম, হরিনমারা, বড়কয়া, ছোটকয়া, কহিতপাড়া, মন্দিয়াল, মৃধাপাড়া, কুলিবাড়ি ও মুরারীপাড়া।
এই ইউনিয়নের পূর্বে ঝিকড়া ইউনিয়ন, উত্তরে আত্রাই উপজেলার হাটকালু পাড়া ইউনিয়ন, পশ্চিমে দ্বিপপুর ইউনিয়ন, দক্ষিণে ভবানিগঞ্জ পৌরসভা অবস্থিত।
১ বড়বিহানালি গ্রামে ১ টি উচ্চবিদ্যালয় , ১ টি বালিকা উচ্চবিদ্যালয়, ১ টি কারিগরি শিক্ষা উচ্চবিদ্যালয় ১ টি হাফেজিয়া মাদ্রাসা ও ১ টি দাখিল মাদ্রাসা আছে।
২ নিচুপাড়া গ্রামে ২ মসজিদ আছে।
সেন্ট ইটেন গির্জা

সেন্ট ইটেন () ফ্রান্সের মায়েন্নি শহরে অবস্থিত একটি গির্জা।
প্রথম গির্জাটি নির্মিত হয়েছিল ৭ম শতকের যা পুনরাবিষ্কার হয় ১৯৮৭ সালে।
বর্তমান্দ সসাবেক এই প্যালিওক্রিশ্চিয়ান গীর্জার খুবই সামান্য অংশ টিকে আছে, সিড়ি এবং ভিত্তির কিছু অংশ।
চন্দ্রনাথ (দ্ব্যর্থতা নিরসন)

চন্দ্রনাথ শরৎচন্দ্র চট্টোপাধ্যায় রচিত একটি উপন্যাস।
চন্দ্রনাথ বলতে আরও বুঝায়:
আঁচুড়ি

আঁচুড়ি হল ভারতের পশ্চিমবঙ্গ রাজ্যের বাঁকুড়া জেলার অন্তর্গত একটি গ্রাম। এই গ্রামটি উক্ত জেলার বাঁকুড়া সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।
২০১১ সালের জনগণনা অনুসারে আঁচুড়ি অঞ্চলের সামগ্রিক জনসংখ্যা ৩,৩৮৬। এর মধ্যে ১,৭২৮ জন (৫১%) ও ১,৬৫৮ জন (৪৯%) মহিলা। এদের মধ্যে আবার ৪০৬ জনের বয়স ছয় বছরের নিচে। আঁচুরি গ্রামে ২,২২৫ জন সাক্ষর (ছয় বছরের বেশি জনসংখ্যার ৭৪.৬৬%)।
পুরুলিয়া জেলার সাঁওতালডি থেকে বাঁকুড়া জেলার ছাতনা হয়ে নদীয়া জেলার মাঝদিয়া পর্যন্ত প্রসারিত ৮ নং রাজ্য সড়ক আঁচুড়ি গ্রামের উপর দিয়ে গিয়েছে। বাঁকুড়া মেন বাস স্ট্যান্ড থেকে ৪.৫ কিমি দূরে অবস্থিত গ্রামটি। বাঁকুড়া বাস স্ট্যান্ড থেকে ছাতনা, কেঞ্জাকুড়া, শালতড়া, শুশুনিয়া, পুরুলিয়া এই সব রুটের বাস ৮ নং রাজ্য সড়ক হয়ে আঁচুড়ি গ্রামের উপর দিয়ে যাতায়াত করে। 
আঁচুড়ি গ্রামের পার্শ্ববর্তী গ্রাম গৌরীপুরে রয়েছে আঁচুড়ি রেল স্টেশন। আঁচুড়ি রেল স্টেশন দক্ষিণ পূর্ব রেলওয়ের অন্তর্গত। খড়গপুর থেকে আদ্রা গামী সমস্ত ট্রেন আঁচুড়ি রেল স্টেশনের উপর দিয়ে যাতায়াত করে। এই স্টেশনে প্রধানত লোকাল ট্রেনগুলি স্টপেজ দেয়।
আঁচুড়ি ব্লক সরকারি স্বাস্থ্যকেন্দ্রটি বাঁকুড়া ১ সমষ্টি উন্নয়ন ব্লকের কেন্দ্রীয় স্বাস্থ্য পরিষেবা প্রদান করে। কেঞ্জাকুড়া ও হেলনাশুশুনিয়া্তেও দু’টি স্বাস্থ্যকেন্দ্র রয়েছে এবং ১১টি উপশাখা রয়েছে।
রীমা কাগতি

রীমা কাগতি (; জন্ম ১৯৭২), একজন ভারতীয় চলচ্চিত্র পরিচালক ও স্ক্রিন রাইটার যিনি বলিউডে কাজ করেন। তার প্রথম পরিচালিত চলচ্চিত্র হানিমুন ট্রাভেলস প্রাইভেট লিমিটেড সমালোচকদের প্রশংসা কুড়াতে সক্ষম হয়।
রীমা ১৯৭২ সালে আসামের গুয়াহাটিতে জন্মগ্রহণ করেন। মুম্বাইয়ের সোফিয়া কলেজ থেকে ইংরেজি সাহিত্যে স্নাতক ডিগ্রি অর্জন করেন। সোফিয়া পলিটেকনিক থেকে তিনি সামাজিক যোগাযোগ মাধ্যম এর উপর স্নাতকোত্তর ডিপ্লোমা সম্পন্ন করেছেন।
২০০৬ সালে রীমা তার প্রথম ছবি হানিমুন প্রাইভেট লিমিটেড পরিচালনা করেন। এর পর তিনি তালাশ পরিচালনা করেন যেখানে মুখ্য চরিত্রে আমির খান, রানী মুখার্জী, কারিনা কাপুর অভিনয় করেন।
বেন্ডিক্স এভিয়েশন

বেন্ডিক্স এভিয়েশন হলো এয়ারক্রাফট এর খুচরা যন্ত্রাংশ বিক্রয়কারী প্রতিষ্ঠান। ১৯২৯ সালে ভিন্সেন্ট বেন্ডিক্স তার অটো মোবাইলস কোম্পানী চালু রাখার সাপেক্ষে এটি নির্মাণ করেন। সঠিক সময়ে যন্ত্রাংশ সরবরাহ করার প্রেক্ষিতে বেন্ডিক্স যুক্ত্রারাষ্ট্রের মধ্যে ১৭ তম স্থান অধিকার করে। ১৯৬০ সালে এর নাম পরিবর্তন হয়ে বেন্ডিক্স কর্পোরেশন হয় এবং ১৯৮৩ সালে এই কোম্পানি এলিয়েড কর্পোরেশন(এলিয়েড সিগনাল) নামে কিং রেডিও কোম্পানি এর সাথে তাদের ব্যবসা শুরু করে। বর্তমানে হানিওয়েল নামে তারা আবার এভিয়েশন ব্যবসার সাথে যুক্ত হয়েছে।
১৯৫২ সালের জুলাই মাসে বেন্ডিক্স কোম্পানির একটি ল্যান্ড মাইনিং যন্ত্রাংশ ইউএস আর্মি এবং ইউএস এয়ারফোর্সে ব্যভার করা হয়।ইউএস আর্মিতে সেই ল্যান্ড মাইনিং এর ম্যানুয়েল নাম্বার ছিল TM-5-9540 এবং ইউএস এয়ারফোর্সে এর ম্যানুয়েল নাম্বার ছিল TO39B-40-5। এই যন্ত্রটির একই সাথে একটি অডিও এবং ভিডিও ইন্ডিকেটর রয়েছে এবং তা কম ভোল্টেজ এর ব্যাটারি দিয়ে ব্যবহার করা যায়।ব্যকপ্যাক স্টাইলের এই যন্ত্রাংশটিতে দুইটি প্রুব,ব্যাটারি এবং ডিটেক্টিং প্লেট ফাইবারগ্লাস বক্স দিয়ে আবদ্ধ রাখা হয়ে থাকে।
বেন্ডিক্স এভিয়েশন উন্নত প্রযুক্তির কারবুরেটর,এয়ারক্রাফট এর ইঞ্জিন,ল্যান্ডিং গিয়ার,জেট ইঞ্জিন ফুয়েল ইতাদি তৈরি করার পাশাপাশি ইউএস নেভির জন্য মিসাইল তৈরি করে থাকে।
এছাড়া বেন্ডিক্স এভিয়েশনের তৈরি করা মাস্ক ও গজেস ডাইভিং চেম্বারে ব্যবহার করা হয়ে থাকে।
শালিমার-শ্রেণির ফেরী

শালিমার-ক্লাস ফেরী হল কলকাতা ভিত্তিক জাহাজ নির্মাণ সংস্থা শালিমার ওয়ার্ক (১৯৮০) লিমিটেড -এর তৈরি যাত্রী বহনকারী জলযান।এটি বর্তমান ভারতের নৌহীনির অধিনন্ত।
শালিমার ক্লাস ফেরীর অন্তর্গত হল আইএনএস নিলম।এটি ব্যবহার করে দক্ষিণ নৌ কমান্ড এর কোচি শিপ ওয়াড ব্যবহার করে।এই শিপে করে বড় জাহাজে দরকারি পণ্য বহন করা হয়।এই জাহাজ গুলি ৫০ জন যাত্রী বহন করা সম্ভব।জাহাজ গুলি ৪৯ মিটার লম্বা।
জিমি শেরগিল

জসজিৎ সিং গিল (জন্ম, ৩ ডিসেম্বর, ১৯৭০), জিমি শেরগিল নামে পরিচিত একজন ভারতীয় চলচ্চিত্র অভিনেতা যিনি মূলত বলিউড ও পাঞ্জাবি চলচ্চিত্রে অভিনয় করেন। ১৯৯৬ সালে খালিস্তান আন্দোলনের উপির ভিত্তি করে নির্মিত ম্যাচিস এ অভিনয়ের মাধ্যমে জিমির অভিনয় জীবন শুরু হয়।
উত্তর প্রদেশের গোরখপুর জেলার সারদানগরের দেওখিয়া গ্রামের "শিখ" পরিবারে জন্মগ্রহণ করেন জিমি। তার ফুফু অমরিতা শেরগিল বিখ্যাত ভারতীয় চিত্রকর। লক্ষ্ণৌর সেন্ট ফ্রান্সিস কলেজে কয়েকবছর পড়াশোনার পর তিনি পাঞ্জাবে চলে আসেন ১৯৮৫ সালে, যেখানে তার পূর্বপুরুষের বাস ছিলো। তিনি পাঞ্জাবী বিশ্ববিদ্যালয়ে পড়াশোনা করেন।
খড়ি বোলি

খড়ি বোলি, বা খাড়া বুলি, যা খড়ি, দেহলবী হিন্দি ও কৌরবী হিন্দি (, ) নামেও পরিচিত একটি মর্যাদাপূর্ণ হিন্দুস্থানি উপভাষা। এই উপভাষাটিকেই প্রমিত হিন্দি এবং উর্দু ভাষার ভিত্তি হিসেবে বিবেচনা করা হয়। বর্তমানে এই ভাষা দুইটি যথাক্রমে ভারত ও পাকিস্তানের দাপ্তরিক ভাষা হিসেবে স্বীকৃত
আরবপুর ইউনিয়ন

আরবপুর ইউনিয়ন বাংলাদেশের যশোহর জেলার যশোর সদর উপজেলার একটি প্রশাসনিক এলাকা।
যশোহর জেলা সদর হতে ইউনিয়ন পরিষদের দূরত্ব মাত্র ৫.৫ কি:মি:। এটি সদর উপজেলার অন্তর্ভুক্ত। এর আয়তন ২৫.৯৬৩ বর্গকি:মি:, গ্রামের সংখ্যা ১৬টি, মোট জনসংখ্যা ৪৬৮৯৩ জন।
রেড-স্পট সটুথ

রেড-স্পট সটুথ(বৈজ্ঞানিক নাম: "Prioneris philonome(Boisduval)") এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।
রেড-স্পট সটুথ এর কয়েকটি উপপ্রজাতি হল - 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই প্রজাতির স্ত্রী নমুনা রেড স্পট জেজেবেল () কে নকল করে। স্ত্রী নমুনার ডানার উপরিতল এবং নিমনতল উভয়েই রেড স্পট জেজেবেল এর প্রায় অনুরূপ। পুরুষ নমুনার ক্ষেত্রে শুধুমাত্র ডানার নিচের দিক, রেড স্পট জেজেবেল সাদৃশ্য।
পুরুষ নমুনার, সামনের ডানার শীর্ষভাগ তীক্ষ্ণ, সামনের ডানার উপরিতল সাদা এবং কালো শিরাযুক্ত এবং শীর্ষভাগ কালো রঙে ছাওয়া। পিছনের ডানার নিম্নতল হলুদ কালো শিরা যুক্ত। পক্ষমূলে ছোট, সুস্পষ্ট লাল ছোপযুক্ত এবং সাদা বহিঃ সীমারেখা যুক্ত। কালো প্রান্তযুক্ত প্বার্শ প্রান্তরেখা (টার্মিনাল) যা টর্নাস এর দিক বরাবর অধিকতর কালো।
স্ত্রী নমুনায়, সামনের ডানার উপরিতল কালো রঙের। শিরাগুলি চওড়া কালো রেখাঙ্কিত। পিছনের ডানার উপরিতল সাদা কালো সীমারেখা এবং সাদা ছোপযুক্ত। পিছনের ডানার নিম্নতল পুরুষ নমুনার অনুরূপ, ত্বর প্রান্তরেখা বরাবর ইষদ ফ্যাকাসে হলুদ ছোপ বিদ্যমান।
কিং ফয়সাল ফাউন্ডেশন

কিং ফয়সাল ফাউন্ডেশন হল সৌদি আরব ভিত্তিক একটি বহুমুখী অলাভজনক প্রতিষ্ঠান, যা ১৯৭৬ সালে সৌদি আরবের বাদশাহ ফয়সাল বিন আবদুল আজিজের নামানুসারে তার পুত্র কর্তৃক প্রতিষ্ঠিত হয়। কিং ফয়সাল ফাউন্ডেশনের ট্রাস্টি বোর্ডের বতর্মান চেয়ারম্যান হলেন প্রিন্স মুহাম্মদ এবং ব্যবস্থাপনা পরিচালক হলেন খালিদ বিন ফয়সাল। এ ফাউন্ডেশন হল পৃথিবীর সর্ববৃহত ফাউন্ডেশন গুলোর একটি।
যারা বিজ্ঞানের জন্য তাদের জীবন উৎসর্গ করেছেন এবং তাদের সৃজনশীলতার ক্ষেত্রে ইতিবাচক প্রভাব ফেলেছে এমন অনন্য অর্জন করেছেন, তাদের পুরস্কৃত করার জন্য কিং ফয়সাল ফাউন্ডেশন একটি বার্ষিক পুরস্কার, বাদশাহ ফয়সাল আন্তর্জাতিক পুরস্কার দেয়। ফাউন্ডেশন নিম্নলিখিত ক্ষেত্রে তার পুরস্কার প্রদান করেঃ
পাঁচটি পুরস্কারের প্রতিটিতে, যা বার্ষিক পুরস্কৃত হয়, একটি দেওয়ানি স্ক্রিপ্টে হাতে লেখা (নির্দোষ) শংসাপত্র রয়েছে, যাতে বিজয়ীর নাম এবং কাজের একটি সারসংক্ষেপ, যা তাকে পুরস্কার জেতার জন্য যোগ্য করেছে, একটি ২০০ ক্যারেট ওজনের স্বর্ণপদক - প্রত্যেক বিজয়ীর জন্য বিশেষভাবে তৈরি করা হয় এবং ৭৫০,০০০ সৌদি রিয়াল (২০০,০০০ ডলার) নগদ পুরস্কার দেওয়া হয়। এই পুরস্কারগুলি সৌদি আরব রাজ্যের রিয়াদে এই উদ্দেশ্যে উত্সর্গীকৃত একটি অনুষ্ঠানের সময় প্রদান করা হয় এবং সৌদি বাদশাহ কর্তৃক পুরস্কৃত হয়। বাদশাহ ফয়সাল আন্তর্জাতিক পুরস্কারের প্রথম বিজয়ী ছিলেন আলেম আবু আল-আলা আল-মাওদুদি ১৯৭৯ সালে ইসলামের পরিসেবার ক্ষেত্রে। ১৯৮৭ সালে প্রচারক আহমেদ দিদাতকে ইসলামের জন্য তার বিশিষ্ট পরিসেবায় পুরস্কারটি দেওয়া হয়েছিল। এবং ২০০৯ সালে পুরস্কারটি দেওয়া হয়েছিল রোনাল্ড লেভিকে, তিনিই প্রথম ইহুদি ছিলেন, যিনি এই পুরস্কারটি পেয়েছিলেন।
আল ফয়সাল বিশ্ববিদ্যালয় হল কিং ফয়সাল ফাউন্ডেশন কর্তৃক প্রতিষ্ঠিত ও পরিচালিত একটি বেসরকারি বিশ্ববিদ্যালয়। বিশ্ববিদ্যালয়টি উচ্চতর শিক্ষা ও গবেষণার জন্য ২০০২ সালে প্রতিষ্ঠিত হয়। এ বিশ্ববিদ্যালয়ে বর্তমানে বিজ্ঞান, প্রকৌশল, চিকিৎসা, ব্যবসায় শিক্ষা বিষয়ে পড়াশুনার সুযোগ রয়েছে।
আইএনএস কালভারি (এস২১)

আইএনএস কালভারি (এস৫০) হল ভারতীয় নৌবাহিনীর বর্তমানে পরিষেবাতে থাকা ছয়টি দেশীয় কালভারী-শ্রেণির ডুবোজাহাজেে মধ্যে প্রথম। এটি একটি ডিজেল-বিদ্যুৎ চালিত ডুবোজাহাজ যা ভারত ও ফ্রান্স যৌথ ভাবে মুম্বাই এর "মাজাগাঁ ডক লিমিটেডে" নির্মাণ করেছে।
‘স্করপিন’ মডেলের এই সাবমেরিনটির ওজন দেড় হাজার টনেরও বেশি। চওড়া প্রায় সাড়ে ছয় মিটার। সাবমেরিনটি চালানো যায় ডিজেল ও বিদ্যুতে। সাবমেরিনটি এমন ভাবে বানানো হচ্ছে যাতে তা অনেক ক্ষণ জলের তলায় ডুবে থাকতে পারে।এটি ৬১.৭ মিটার লম্বা ও ৬.২ মিটার চওড়া।
ফরাসি অস্ত্র নির্মাণ সংস্থা ডিসিএনএসের সঙ্গে কুড়ি হাজার কোটি টাকার চুক্তিতে ছ’টি সাবমেরিন বানানো হচ্ছে মুম্বইয়ের মাড়গাঁও ডকস লিমিটেড বা এমডিএলে। সাবমেরিনটির ৩০ শতাংশ যন্ত্রাংশ বানানো হয়েছে ভারতে। বাকিটা আনা হয়েছে ফরাসি সংস্থাটির কাছ থেকে। পাঁচ বছরের মধ্যে সবকটি সাবমেরিনই বানানো হয়ে যাবে।
আইএনএস কারাঞ্জ (এস২১)

আইএনএস কারাঞ্জ (এস২১) হচ্ছে ভারতীয় নৌবাহিনীর কালাভারি শ্রেণীর ডিজেল চালিত ডুবোজাহাজ। ৪ সেপ্টেম্বর ১৯৬৯ সালে কমিশন প্রাপ্ত হয় ডুবোজাহাজটি এবং ২০০৩ সালের ১ আগস্ট ডিকমিশনড হয়। ৯১.৩ মিটার লম্বা জাহাজটি ভাসা অবস্থায় ১৬ নটস (৩০ কিলোমিটার/ঘণ্টা) বেগে এবং ডুবন্ত অবস্থায় ১৫ নটস (২৮ কিলোমিটার/ঘণ্টা) বেগে ছুটতে পারে।
২০১৭ সালে দ্য ঘাজি এট্যাক চলচ্চিত্রে একজন ব্যক্তিকে দেখানো হয় যিনি এস২১ জাহাজে যাত্রী হয় এবং পানির নিচে ১৮ দিন টিকে থাকতে সক্ষম হয়।
শ্রীশ পাল

শ্রীশ পাল (আনুমানিক ১৮৮৭ - ১৩ এপ্রিল, ১৯৩৯) একজন বাঙালি সশস্ত্র বিপ্লবী ও ব্রিটিশ বিরোধী স্বাধীনতা আন্দোলনকারী।
তার আসল নাম ছিল শ্রীশচন্দ্র পাল। জন্ম মালিবাগ, ঢাকায়। ১৯০৫ সালে গুপ্ত বিপ্লবী দলের সাথে তার যোগাযোগ হয়। ঢাকায় হেমচন্দ্র ঘোষ স্থাপিত মুক্তি সংঘের (পরে বেংগল ভলান্টিয়ার্স দল) সাথে যুক্ত ছিলেন। এই বিপ্লবী সংগঠনের অনুগত সৈনিক শ্রীশ পাল বহু দুঃসাহসিক কর্মের হোতা ছিলেন। তিনি নেতাজী সুভাষচন্দ্র বসুর একনিষ্ঠ ভক্ত ছিলেন।
শ্রীশ পালের প্রধান কৃতিত্ব বিশ্বাসঘাতক পুলিশ ইনস্পেকটর নন্দলাল ব্যানার্জীকে হত্যা। বন্ধুর মুখোশে প্রফুল্ল চাকীকে ধরিয়ে দিয়েছিলো বাঙালি পুলিশ অফিসার নন্দলাল ব্যানার্জী। বিপ্লবীরা সিদ্ধান্ত নেন নন্দলাল ব্যানার্জীকে হত্যা করে প্রফুল্ল চাকীর মৃত্যুর বদলা নেওয়া হবে। সেইমত কাজের ভার পড়েছিল তরুণ বিপ্লবী শ্রীশচন্দ্র ও আত্মোন্নতি সমিতির রণেন গাঙ্গুলির ওপর। ৯ নভেম্বর, ১৯০৮ সালে কলকাতার সার্পেন্টাইন লেনে সন্ধেবেলায় তারা গুলি করে হত্যা করেন নন্দলালকে। পুলিশ বহুদিন পর্যন্ত তাদের খোঁজ পায়নি।
রডা অস্ত্র অপহরণ অভিযানে অভিনব ভূমিকা ছিল তার। আরেক বিপ্লবী শ্রীশচন্দ্র মিত্র ওরফে হাবু মিত্রর নেতৃত্বে ২৬ আগস্ট রডা কোম্পানির মাউজার পিস্তলের বাক্স অপহরণ করা হয়। শ্রীশচন্দ্র পাল, হরিদাস দত্ত গরুর গাড়ির গাড়োয়ান সেজে অস্ত্র আনার জন্য হাজির হন খিদিরপুরে। যাবতীয় মাল তুলে দেওয়া হয় অন্যান্য গরুর গাড়ীতে, আর অস্ত্রের বাক্সগুলো কৌশলে তোলা হয় শ্রীশচন্দ্রের গাড়িতে। গাড়িগুলোকে পুলিশের চোখে ধুলো দিয়ে নিয়ে যাওয়া হয় বিপ্লবীদের আস্তানায়। মুক্তি সংঘের অপর বিপ্লবী (খগেন্দ্রনাথ দাস) ওরফে খগেন দাস এ কাজে তাকে সহায়তা করেন। এছাড়া মুরারী হত্যা, ও' ব্রায়েন হত্যা প্রচেষ্টা ইত্যাদিতে সক্রিয় ভূমিকা রাখেন তিনি। (জগদ্দল) অঞ্চলের আলেকজান্ডার জুট মিলের অত্যাচারী ইঞ্জিনিয়ার রবার্ট ও ব্রায়ান মজুর হত্যা করলে তার প্রতিশোধ স্বরূপ ১৯২২ সালে ও' ব্রায়েন হত্যা চেষ্টা করেন শ্রীশ পাল ও খগেন দাস। কিন্তু একাজে ব্যর্থ হলে তিনি গা ঢাকা দেন। বহুদিন পলাতক জীবন কাটিয়েছেন। নিরীহ অসুস্থ মানুষ সেজে পুলিশের চোখে ধুলো দিলেও গোপনে যোগাযোগ রেখেছেন বেংগল ভলান্টিয়ার্স সদস্যদের সাথে। ১৯১৬ সালে গ্রেপ্তার হন। ১৯১৯ এ অসুস্থ অবস্থায় মুক্তি পান।
১৩ এপ্রিল, ১৯৩৯ সালে মারা যান বিপ্লবী শ্রীশচন্দ্র পাল।
সুদর্শন পর্বত

সুদর্শন পর্বত ভারতের উত্তরাখণ্ডে অবস্থিত ৬,৫০৭ মিটার উচ্চ একটি পর্বতশৃঙ্গ।
সুদর্শন পর্বতের অবস্থান ৩০° ৫৮′ ২১″ উত্তর এবং ৭৯° ১২′ ০০″ পূর্ব। এটির উচ্চতা ৬,৫০৭ মিটার।
১৯৮১ সালের ৩০শে মে হরিশ কাপাদিয়ার নেতৃত্বে ইন্দো-ফ্রেঞ্চ যুগ্ম অভিযাত্রী দল পূর্ব শৈলশিরা বরাবর এই শৃঙ্গ সর্বপ্রথম আরোহণ করেন।
এনাম মেডিকেল কলেজ ও হাসপাতাল

এনাম মেডিকেল কলেজ ও হাসপাতাল (ইএমসিএইচ) বাংলাদেশের ঢাকা জেলার সাভার উপজেলায় অবস্থিত একটি বেসরকারি মেডিকেল কলেজ ও হাসপাতাল। ২০০৩ সালে হাসপাতালটি প্রতিষ্ঠিত হয়। এটি ঢাকা বিশ্ববিদ্যালয়ের অধিভুক্ত কলেজ।
হাসপাতালটি ৫ বছর মেয়াদী ব্যাচেলর অব মেডিসিন, ব্যাচেলর অব সার্জারি(এমবিবিএস) ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল অনুমোদিত।
প্রতিষ্ঠানটি সাভার পৌরসভার পার্বতীনগরে বীর মুক্তিযোদ্ধা আবুল কাশেম সন্দ্বীপ সড়কের পাশে অবস্থিত।
১৯৮৯ সালে এনামুর রহমান "এনাম ক্লিনিক" নামে প্রতিষ্ঠিত করেন। ডা: এনামুর রহমান সরকারি চাকরি ছেড়ে দিয়ে প্রথমে ভাড়া বাসায় এনাম ক্লিনিক নামে ছয় শয্যার একটি ছোট ক্লিনিক করেন। পরবর্তীতে ২০০৩ সালে এটি মেডিকেল কলেজে রূপান্তরিত হয় এবং এনাম মেডিকেল কলেজ ও হাসপাতাল নামকরণ করা হয়। এরপর ২০০৩-২০০৪ শিক্ষাবর্ষে ৫০ জন ছাত্র-ছাত্রী নিয়ে এর প্রাতিষ্ঠানিক কার্যক্রম শুরু হয়। ২০১৩ সালের রানা প্লাজা ভবন ধসের গার্মেন্টস শ্রমিকদের এই হাসপাতালে চিকিৎসা সেবা দেওয়া হয়েছিল।
বর্তমানে এটি এক হাজার শয্যা বিশিষ্ট একটি বেসরকারি হাসপাতাল এবং এখানে সাত শতাধিক শিক্ষার্থী পড়াশোনা করছে।
নাজমা (চলচ্চিত্র)

নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র। ছবির কাহিনী লিখেছেন দেলোয়ার জাহান ঝন্টু, চিত্রনাট্য লিখেছেন সুভাষ দত্ত ও সংলাপ লিখেছেন মোহাম্মদ রফিকুজ্জামান। আবু জাফর খান প্রযোজিত ও শাবানা নিবেদিত এই চলচ্চিত্র পরিবেশনা করেছে এস এস প্রডাকশন্স। এতে নাম চরিত্রে (নাজমা) অভিনয় করেছেন শাবানা এবং কেন্দ্রীয় পুরুষ চরিত্রে অভিনয় করেছেন রাজ্জাক। অন্যান্য ভূমিকায় অভিনয় করেছেন প্রবীর মিত্র, দিলারা, আনোয়ার হোসেন, রোজী আফসারী, গোলাম মুস্তাফা, জসিম প্রমুখ।
এই চলচ্চিত্রের "নাজমা" চরিত্রে অভিনয় করে শাবানা ৮ম জাতীয় চলচ্চিত্র পুরস্কারে টানা তৃতীয়বারের মত শ্রেষ্ঠ অভিনেত্রী বিভাগে পুরস্কৃত হন।
নাদিম রহমান একজন জজের পুত্র। বাবার কড়া শাসনের পরও সে তার জীবন নিয়ে উদাসীন। সারাদিন পার্টি আর মদ নিয়েই থাকে। একদিন মদ খেয়ে মাতাল হয়ে বাড়ি ফিরলে বাবার কাছে ধরা পড়ে যায়। বাবা তাকে বকাঝকা করে। পরদিন বন্ধুদের নিয়ে কক্সবাজার চলে যায় বেড়াতে। সেখানে পরিচয় হয় নাজমার সাথে। অচিরেই সে নাজমার প্রেমে পড়ে এবং প্রেম বিয়েতে গড়ায়। বিয়ে করে বউ নিয়ে বাড়িতে এলে জজ বাবা তাকে জীবনের কঠোর শিক্ষা নেওয়ার জন্য বাড়ি থেকে বের করে দেয়। বিভিন্ন জায়গায় চাকরির জন্য আবেদন করতে গিয়ে সে ফেরত আসে। অবশেষে সে একটি ভালো চাকরির জোগাড় করে এবং স্ত্রী-সন্তান নিয়ে সুখের জীবনযাপন শুরু করে।
কিন্তু এই সুখের সংসারে বাঁধা হয়ে আসে জাফর মির্জা। জাফর নাজমার বাগদত্তা ছিল। সে নাদিমকে তার আর নাজমার বিয়ের কিছু ভুয়া কাগজপত্র দেখায়। ফলে রাগান্বিত হয়ে নাদিম নাজমাকে বাড়ি থেকে বের করে দেয়। অন্যদিকে নাজমার নানা আনোয়ার আহমেদ চৌধুরীর সম্পত্তি হাতিয়ে নিতে সে তাকে খুন করে। নাদিম আদ্যোপান্ত সব জানার পর নাজমাকে খুঁজতে বের হয়।
"নাজমা" চলচ্চিত্রের সঙ্গীত পরিচালনা করেছেন আলাউদ্দিন আলী। গীত রচনা করেছেন গাজী মাজহারুল আনোয়ার ও এম এ মালেক। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, রুনা লায়লা, কুমার বিশ্বজিৎ ও পাপ্পু লাহিড়ী। সঙ্গীত গ্রহণ করা হয় শ্রুতি স্টুডিওতে।
জাতীয় চলচ্চিত্র পুরস্কার
এনামুর রহমান

এনামুর রহমান (জন্ম ৮ মার্চ ১৯৫৭) একজন রাজনীতিবিদ এবং চিকিৎসক। তিনি দশম ও একাদশ জাতীয় সংসদে ঢাকা-১৯ আসন থেকে নির্বাচিত হন। তিনি দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী ছিলেন। এনামুর এনাম মেডিকেল কলেজ ও হাসপাতালের প্রতিষ্ঠাতা চেয়ারম্যান।
এনামুর ১৯৮২ সালে বাংলাদেশ সিভিল সার্ভিস পরীক্ষায় উত্তীর্ণ হয়ে সরকারি চাকরিতে যোগদান করেন। চাকরিজীবনে তিনি সাভার ও গোপালগঞ্জ জেলায় দায়িত্ব পালন করেন। ১৯৯২ সালে তিনি সাভারে ফিরে আসেন এবং এনাম ক্লিনিক নামে ৬ শয্যা বিশিষ্ট একটি ক্লিনিক প্রতিষ্ঠা করেন। ২০০৩ সালে এনাম মেডিকেল কলেজ ও হাসপাতাল প্রতিষ্ঠা করেন। ২০১৩ সালের ২৪ এপ্রিল সাভারের রানা প্লাজা ধ্বসে পড়ার পর এনাম মেডিকেল কলেজ ও হাসপাতাল এবং এর প্রতিষ্ঠাতা এনামুর রহমান আহতদের তিন মাস বিভিন্ন পর্যায়ে চিকিৎসা সেবা দিয়ে দেশব্যাপী আলোচিত হন।
এনামুর ছাত্র থাকাকালীন ছাত্র রাজনীতিতে যোগদান করে ১৯৬৯ সালের গণঅভ্যুত্থান ও ১৯৭০-এর সাধারণ নির্বাচনে সক্রিয় ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধের সময় তিনি পাকিস্তান বাহিনীর উর্দূতে লেখা চিঠিপত্র বাংলায় অনুবাদ করে মুক্তি বাহিনীকে সহায়তা করতেন। ২০১৪ সালের দশম জাতীয় সংসদ নির্বাচনে তিনি ঢাকা-১৯ আসন থেকে বিনা প্রতিদ্বন্দ্বীতায় নির্বাচিত হন। ২০১৮ সালের একাদশ জাতীয় সংসদ নির্বাচনেও একই আসন থেকে জয় লাভ করেন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভায় দুর্যোগ ব্যবস্থাপনা ও ত্রাণ প্রতিমন্ত্রী হিসেবে শপথ গ্রহণ করেন।
২০২৪ সালে অনুষ্ঠিত দ্বাদশ জাতীয় সংসদ নির্বাচনেও তিনি নৌকা প্রতীক নিয়ে নির্বাচনে অংশগ্রহণ করেন কিন্তু সাইফুল ইসলাম স্বতন্ত্র প্রার্থীর কাছে পরাজিত হন।
পলিকার্পভ ভিআইটি-১

পলিকার্পভ ভিআইটি-১ ছিল সোভিয়েত ইউনিয়নের টুইন ইঞ্জিন বিশিষ্ট একটি বহুমুখী বিমান, যা দ্বিতীয় বিশ্বযুদ্ধের আগে বিকশিত হয়েছিল। অত্যন্ত ভারী সমরাস্ত্রসহ স্থল হামলার জন্য উপযোগী করে এর নমুনা ১৯৩৭ সালে তৈরি করা হয়েছিল। এটি পরীক্ষামূলক হিসাবে নির্মাণ করা হয়েছিল, পরে নকশাটি পরিমার্জন করা সিদ্ধান্ত নেওয়া হয় এবং অধিক শক্তিসম্পন্ন ইঞ্জিনসহ ভিআইটি-২ ডিজাইন করা হয়।
১৯৩৬ সালে পলিকর্পভ ডিজাইন ব্যুরো (ওকেবি) প্রথম টুইন ইঞ্জিন এয়ারক্রাফট উন্নয়নের নির্দেশ দেন, যা একটি ভারী জঙ্গিবিমান হিসাবে স্থল আক্রমণে ব্যবহার করা যেতে পারে। এটি ডেলিভারি হওয়ার পর একই বছর স্থল আক্রমণে ব্যবহারে পরীক্ষা-নিরীক্ষার জন্য পাঠানো হয়, যদিও অন্যান্য ভুমিকার জন্য এটার প্রয়োজনীয় পরিবর্তন হতে পারে। ভিআইটি-১ যুক্তিসঙ্গতভাবে সফল ছিল, কিন্তু এটিতে আরও শক্তিশালী ইঞ্জিন যোগ ও তার অবকাঠামোগত পরিবর্তনের সিদ্ধান্ত নেওয়া হয়। এর উন্নয়নকৃত বিমানটি ভিআইটি-২ হিসাবে মনোনীত হয়েছিল।
ভিআইটি-১ ছিল ছোট ডানাযুক্ত, টুইন ইঞ্জিন সম্পন্ন, মিশ্র অবকাঠামোর একটি বিমান। বিমানের মনোকক অবকাঠামো ছিল স্হপন এর অর্ধেক এবং এটি তৈরি করা হয়েছিল প্লাইউড দ্বারা ঢালাই করে। ডানা এবং লেজের অবকাঠামো তৈরি করা হয়েছে ইস্পাতের টিউব ও ডুরালামিন দিয়ে, যাতে ডুরালামিনের প্রলেপ দেওয়া হয়েছিল। ইউএসএসআর এর মধ্যে প্রথম ভিআইটি-১ এর ছিল মেটাল স্কিনেড নিয়ন্ত্রিত্র পৃষ্ঠতল। প্রচলিত ল্যান্ডিং গিয়ারের প্রধান পা ইঞ্জিন নেকলেসের মধ্য থেকে পত্যাহার করেন, কিন্তু টুইনহুইল সংশোধন করা হয়েছিল।
ফাসট্রা টু

ফাসট্রা টু হল একটি ডেস্কটপ সুপারকম্পিউটার টি টোমোগ্রাফির জন্য নকশা করা হয়েছে। এটা ২০০৯ সালে আসটরা(ASTRA or All Scale Tomographic Reconstruction Antwerp) আইবিবিটি(IBBT or Interdisciplinary institute for BroadBand Technology) এন্ট্র্বেপ বিশ্ববিদ্যালয় এর ভীষণ ল্যাবের গবেষণাকারি দল, বেলজিয়াম এর টন কম্পিউটার এর দোকান,আসুস, তাইওয়ান এর ইএসই বহুজাতিক কম্পিউটার পণ্য উৎপাদনকারি দের সাহায্যে ফাসট্রা ওয়ান স্বার্থকভাবে তৈরি করা হয় ২০০৮ সালে।
ফাসট্রা টু ফাসট্রা ওয়ান থেকে বেশি দ্রুতি সম্পন্ন হিসেবে বিবেচিত,৫১২ কোর ক্লাস্টার যা এই কম্পিউটার কে কিছুটা দ্রুতি সম্পন্ন করেছে। যাইহোক, কম্পিউটারের জিপিউ সংখ্যার কারণে কম্পিউটার সিস্টেম প্রাথমিকভাবে নানারকম সমস্যার সম্মুখীন হয়। যেমন রিবুট নিত না এবং ভিডিও কার্ডে অল্প যায়গার কারণে অতিগরম হয়ে উঠত।
মিসিসিপি হাইওয়ে ৩৫০

মিসিসিপি হাইওয়ে ৩৫০ (এমএস ৩৫০) হল মিসিসিপির উত্তরে অবস্থিত একটি হাইওয়ে। এটি করিন্থের নিকটে অবস্থিত এমএস ২ এর পশ্চিম প্রান্তে অবস্থিত। এই পথটি টেনেস অঙ্গরাজ্যের কাছ থেকে গিয়ে এই রাস্তা এমএস ২৫ এর পূর্ব প্রান্তে গিয়ে মিশেছে। ১৯৮১ সালে এই রাস্তাটি নির্মিত হয়, এবং নির্মাণের পর থেকে কোনো উল্লেখযোগ্য সংস্কার বা অন্যান্য কাজ করা হয়নি।
এমএস ৩৫০ আলকর্নের উত্তর-পূর্ব প্রান্তে এবং অবস্থিত এবং টিশোমিঙ্গো কাউন্টির উত্তর প্রান্তে অবস্থিত। ২০১২ সালে মিসিসিপি যোগাযোগ মন্ত্রণালয় (এমডিওটি) এর গণনামতে কাউন্টি রোড ১৫৯ (সিআর ১৫৯) ধরে দেশের পূর্ব দিকে প্রায় ২,৯০০ যানবাহন চলাচল করে এবং সিআর ৩৬৩ ধরে প্রায় ১,৫০০ যানবাহন চলাচল করে। এই রাস্তাসমূহের প্রতিটিই এমডিওটি কর্তৃক সংরক্ষিত হয়। এমএস ৩৫০ জাতীয় হাইওয়ে পদ্ধতির (এনএইচএস) অংশ নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। এমএস ৩৫০ আইনগতভাবে মিসিসিপি কোড § 65-3-3 হিসেবে নথিবদ্ধ আছে।
এমএস ৩৫০ এমএস ২-এর সাথে একটি টি-ছেদ তৈরির মাধ্যমে পূর্বের দিকে ধাবিত হয়। রাস্তাটি কিছু ছোট ছোট গাছপালার মধ্য দিয়ে অতিক্রম করে উত্তর-পূর্ব দিকে গিয়ে সিআর ১৫৪-এর পূর্ব দিকে ধাবিত হয়। এরপরে রাস্তাটি ঘন জঙ্গলের মধ্য দিয়ে গিয়ে একটি বক্ররেখা তৈরি করে পুনরায় পূর্ব দিকে অতিক্রম করে। এখান থেকে টেনেস অঙ্গরাজ্যের সীমারেখার দূরত্ব এরও কম। দুই-লেনের এই রাস্তাটি এর পরে অঙ্গরাজ্যগামী বেশকিছু রাস্তাকে ছেদ করে, যেমন কেনড্রিক রোড। এমএস ৩৫০ এরপরে বক্রপথে কিছু পাহাড় অতিক্রম করে টিশোমিঙ্গো কাউন্টিতে প্রবেশ করে। এরপরে রাস্তাটি অঙ্গরাজ্যের সীমারেখার সাথে প্রায় সমান্তরালে চলতে থাকে, যতক্ষণ না এটি সিআর ৩৭৫ পর্যন্ত যায়। এখানে রাস্তাটি দক্ষিণ-পূর্ব দিকাভিমুখী হয়। রাস্তাটি কিছুক্ষণের জন্য সিআর ৩৫৫-এর পূর্ব দিকে যায়, এরপরে আবারও দক্ষিণ-পূর্ব দিকে যেতে থাকে। এমএস ৩৫০ এরপরে প্রায় অতিক্রম করে এমএস ২৫-এর সাথে একটি টি-ছেদ উৎপন্ন করে শেষ হয়।
১৯৭৪ সালে এমএস ২ থেকে আলকর্ন-টিশমিঙ্গো কাউন্টি পর্যন্ত একটি পাকা রাস্তা নির্মিত হয়। ১৯৮১ সালে রাস্তাটি এমএস ২৫ পর্যন্ত সম্প্রসারিত হয়, এবং ঐ একই বছর এমএস ৩৫০ হিসেবে এর নামকরণ করা হয়। তখন থেকে পরবর্তীতে এই রাস্তায় আর কোনো উল্লেখযোগ্য কাজ সম্পন্ন হয়নি।
বিবাহ (হিন্দি চলচ্চিত্র)

বিবাহ () ২০০৬ সালে সুরজ বারজাতিয়া () লিখিত ও পরিচালিত ভারতীয় রোম্যান্টিক সিনেমা। চলচ্চিত্রটিতে অভিনয় করেছেন, অমৃতা রাও ও শহীদ কাপুর, এবং চলচ্চিত্রটি রাজ্যেশ্বরী প্রডাকশনের ব্যানারে নির্মিত হয়।
দুটো বাল্যবন্ধু পরিবার ও তাদের আত্মীয়ের মধ্যে আশীর্বাদ থেকে বিবাহ এবং বিবাহ পরবর্তী কাহিনী নিয়ে সিনেমার গল্প। এটি অমৃতা রাওয়ের বিপরীতে শহীদ কাপুরের তৃতীয় সিনেমা।
২০০৬ সালের ১০ নভেম্বর চলচ্চিত্রটি রিলিজ দেওয়া হয় এবং ঐ বছরের সবচেয়ে ব্যবসা সফল সিনেমা হিসেবে মর্যাদা পায়। সারা বিশ্বে চলচ্চিত্রটি প্রায় ৬৫০ মিলিয়ন অর্থ আয় করে। ভারতের ইতিহাসে এই চলচ্চিত্রটি বিবাহের সংজ্ঞাই বদলে দেয়। সিনেমার অপ্রত্যাশিত সাফল্য, একদিক থেকে শহীদ কাপুর ও অমৃতা রাওয়ের জন্যেও ব্যবসা সফল হয়।
বিবাহ হচ্ছে প্রথম ভারতীয় হিন্দি সিনেমা, যা একযোগে হলগুলোতে এবং ইন্টারনেটে ছাড়া হয় (কোম্পানির প্রাতিষ্ঠানিক ওয়েবসাইটের মাধ্যমে)। এছাড়া চলচ্চিত্রটি “পরিণাম” নামে তেলুগু ভাষায় ডাবিং করা হয়, এবং যার পরিচালক ছিলেন “অজিত ঘটক”।
এই সিনেমার কারণেই ভারতের স্কিন এ্যাওয়ার্ডে শহীদ কাপুর সেরা অভিনেতা এবং অমৃতা রাও সেরা অভিনেত্রীর পুরস্কারের জন্য মনোনীত হয়।
বিজয় টিভি

বিজয় টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এর স্টুডিওটি ঢাকার বাংলামোটরে অবস্থিত। চ্যানেলটি ১ই ডিসেম্বর ২০১১ সাল থেকে নিয়মিতভাবে অনুষ্ঠান সম্প্রচার করা শুরু করে। অফিসিয়াল ট্রান্সমিশন ৩১ মে ২০১৩ থেকে শুরু হয়। এই চ্যানেলটি চট্টগ্রামের সাবেক মেয়র এবিএম মহিউদ্দিন চৌধুরী প্রতিষ্ঠা করেছিলেন। বর্তমান শিক্ষামন্ত্রী মহিবুল হাসান চৌধুরী এই চ্যানেলের অন্যতম শেয়ারহোল্ডার এবং প্রাক্তন ব্যবস্থাপনা পরিচালক।
২০০৭ সালের সেনা সমর্থিত তত্ত্বাবধায়ক সরকারের সময় এবিএম মহিউদ্দিন চৌধুরী দুনীর্তির মামলায় জড়িয়ে যাওয়ার কারণে বিজয় টিভির সম্প্রচার বন্ধ হয়।অতঃপর স্বৈরাচার আওয়ামী লীগ ক্ষমতায় আসলে তিনি এটিএনের চেয়ারম্যান ড.মাহফুজুর রহমান এর কাছে শেয়ার বিক্রি করে দেন।২০১২ সালের শুরুর দিকে এটিএন বিজয় টিভির পরীক্ষামূলক সম্প্রচার শুরু হয়েছিলো,যা আগস্টে পূর্ণাঙ্গ সম্প্রচারে আসার কথা ছিলো,তবে সাংবাদিক দম্পতি সাগর-রুনির হত্যাকান্ডের পর মাহফুজুর রহমানের বিতর্কিত বক্তব্যের জেরে পুরো সাংবাদিক সমাজ এটিএনকে বর্জন করে।কর্মী সংকটের ফলে জুলাইয়ে পরীক্ষামূলক সম্প্রচার বন্ধ করে দেওয়া হয়েছিলো।